b'\n_START_ARTICLE_\nAnglija\n_START_SECTION_\nEtimologija\n_START_PARAGRAPH_\nIme izvira iz stare angle\xc5\xa1ke besede Engaland, kar pomeni de\xc5\xbeela Anglov. Angli so bili germansko pleme, ki je poselilo obmo\xc4\x8dje v zgodnjem srednjem veku. Glede na Oxfordski angle\xc5\xa1ki slovar je bila prva uporaba dana\xc5\xa1njega imena England leta 897 in uporabljena v sodobni obliki prvi\xc4\x8d leta 1538._NEWLINE_Alternativni izraz za Anglijo je Albion. To se je prvotno nana\xc5\xa1alo na celoten otok Velika Britanija. Izraz se uporablja v prvi vrsti pesni\xc5\xa1ko za Anglijo. Nominalno prvi zapis tega imena je bil v 4. stoletju pr. n. \xc5\xa1t. v Corpus Aristotelicum. Pi\xc5\xa1e nekako takole: "Onstran stebrov Herculesa, obstajata dva zelo velika otoka imenovana Britannia; to sta Albion in Ierne ".  Beseda Albion (\xe1\xbc\x88\xce\xbb\xce\xb2\xce\xaf\xcf\x89\xce\xbd) se lahko zaradi latinske besede albus (belo), nana\xc5\xa1a na bele dovrske klife (med Anglijo in Francijo).\n_START_SECTION_\nGeografija\n_START_PARAGRAPH_\nAnglija je s pribli\xc5\xbeno 130.000 kvadratnimi kilometri ali pribli\xc5\xbeno dvema tretjina geografsko najve\xc4\x8dji del v Veliki Britaniji.  Tipi\xc4\x8dna zna\xc4\x8dilnost Anglije so njene obale in raznolika naravna obmo\xc4\x8dja. Sestavljena je ve\xc4\x8dinoma iz ravnic, ki jih prekinjajo verige gri\xc4\x8dev ali hribov. Najvi\xc5\xa1ja hrib v Angliji je Scafell Pike v Cumbrianskem hribovju z 978 metri. Najdalj\xc5\xa1a in najbolj znana reka v dr\xc5\xbeavi je reka Temza. Poleg nje so pomembne reke \xc5\xa1e Severn, Humber, Trent in Great Ouse.\n_START_SECTION_\nPodnebje\n_START_PARAGRAPH_\nAnglija le\xc5\xbei v zmernem pasu in je zaradi Zalivskega toka precej namo\xc4\x8dena a vendar toplega podnebja.  Na splo\xc5\xa1no ima Anglija toplej\xc5\xa1e podnebje kot dr\xc5\xbeave, ki le\xc5\xbeijo na isti zemljepisni \xc5\xa1irini. Razlog za raznoliko vreme je, da se nad Anglijo me\xc5\xa1ata topli tropski in hladni polarni zrak. Najhladnej\xc5\xa1a meseca sta januar in februar, julij je obi\xc4\x8dajno najtoplej\xc5\xa1i mesec. Meseci z blagim toplim vremenom so junij, september in oktober. Padavine so dokaj enakomerne skozi vse leto. Od za\xc4\x8detka zapisov je najvi\xc5\xa1ja temperatura zna\xc5\xa1ala 38,5 \xc2\xb0 C , najni\xc5\xbeja pa -26 \xc2\xb0 C .\n_START_SECTION_\nFlora in favna\n_START_PARAGRAPH_\nPribli\xc5\xbeno polovica gozdnih povr\xc5\xa1in v Zdru\xc5\xbeenem kraljestvu je v Angliji. Najpogostej\xc5\xa1i drevesi sta hrast in bukev v ni\xc5\xbeinah in bor in breza v vi\xc5\xa1je le\xc5\xbee\xc4\x8dih predelih.  Rastejo tudi \xc4\x8de\xc5\xa1nja in jablana, uleks (Ulex europaeus) in \xc5\xa1tevilne vrste divjih ro\xc5\xbe._NEWLINE_Od \xc5\xbeivali so pogosti jeleni, kunci, zajci, jazbeci in lisice. V\xc4\x8dasih so v Angliji \xc5\xbeiveli volkovi in divji merjasci, a so popolnoma izumrli. Obstaja veliko vrst ptic, kot so vrane, golob, ptice pevke, plazilci so izjemno redki. \xc5\xbdu\xc5\xbekojedi in drugi mali sesalci so pogosti. Je\xc5\xbe na primer, je reden obiskovalec mestnih parkov. Angle\xc5\xa1ka morja so raj za mnoge morske sesalce. Sivi tjulenj, razmeroma redka \xc5\xbeival na svetu, se nahaja v velikem \xc5\xa1tevilu ob angle\xc5\xa1ki obali.\n_START_SECTION_\nPrazgodovina\n_START_PARAGRAPH_\nZgodovina dr\xc5\xbeave se v bistvu za\xc4\x8dne s pojavom otoka. Do 8500 pr. n. \xc5\xa1t. se je gladina morja v \xc4\x8dasu zadnje ledenodobne otoplitve dvignila in proti koncu leta 7000 pr. n. \xc5\xa1t. je nastal otok. V neolitiku se je na otoku do okoli 4000 pr. n. \xc5\xa1t. za\xc4\x8delo poljedelstvo in \xc5\xbeivinoreja.\n_START_SECTION_\nObdobje Rimljanov in pokristjanjevanje\n_START_PARAGRAPH_\nRimljani so pod vodstvom Julija Cezarja v de\xc5\xbeelo pri\xc5\xa1li okoli 55 in 54 pr. n. \xc5\xa1t., sprva ne kot osvajalci, a so jo komaj stoletje kasneje kolonizirali. Po umiku Rimljanov okoli leta 410 n. \xc5\xa1t., so na obmo\xc4\x8dje prodrle \xc5\xa1kotske etni\xc4\x8dne skupine. V naslednjem obdobju so se priselila ljudstva Angli, Juti in Sasi. Tako se je za\xc4\x8del v Britaniji zgodnji srednji vek. Anglosa\xc5\xa1ki narodi so prinesli svojo germansko vero, ki se je na za\xc4\x8detku 9. stoletja kon\xc4\x8dala s pokristjanjevanje Anglije, \xc4\x8deprav je bila poganska vera je dolgo zelo raz\xc5\xa1irjena.\n_START_SECTION_\nObdobje Vikingov\n_START_PARAGRAPH_\nDanski Vikingi so pozno v 8. stoletju za\xc4\x8deli napadati Anglijo. Najprej so pri\xc5\xa1le le ropati, kasneje pa so se naselili in zgradili svoja naselja. Leta 878 je Alfred Veliki premagal veliko dansko vojsko pri Edingtonu. Nato se je danski kralj Guthrum, ki je pred tem \xc5\xbee bil v stiku s kr\xc5\xa1\xc4\x8danstvom krstil s 30 svojimi mo\xc5\xa1kimi. Potem so se umaknili na svoje mati\xc4\x8dno podro\xc4\x8dje v Vzhodni Angliji (Danelaw). Ta dogodek je privedel do priznanja Alfreda kot vladarja v Merciji.\n_START_SECTION_\nVisoki srednji vek\n_START_PARAGRAPH_\nNormansko osvajanje Anglije in zmaga Viljema Osvajalca je povzro\xc4\x8dila uvedbo u\xc4\x8dinkovitega fevdalnega sistema. Majhen normanski zgornji razred je skoraj v celoti nadomesti staro angle\xc5\xa1ko plemstvo. Viljem je odredil ustanovitev Domesday Book (popis vsega imetja in prebivalcev), s katero je nadzoroval celotno populacijo in svoje posesti. Tako je bil vzpostavljen popolnoma nov sistem vladanja. Sistem je bil predhodnik angle\xc5\xa1kega parlamentarnega sistema, ki obstaja \xc5\xa1e danes.\n_START_SECTION_\nDru\xc5\xbeba v srednjem veku\n_START_PARAGRAPH_\nV obdobju od sredine 10. do sredine 14. stoletja se je po ocenah angle\xc5\xa1ko prebivalstvo potrojilo, verjetno do \xc5\xa1est milijonov ljudi. Ta razvoj je imel \xc5\xa1tevilne gospodarske in socialne posledice: kmetijstvo se je okrepilo z uvedbo sistema treh polj in obdelavo velikih obmo\xc4\x8dij. Vendar pa je bila s hrano samooskrba samo v klimatsko ugodnih in politi\xc4\x8dno stabilnih \xc4\x8dasih.\n_START_SECTION_\nPozni srednji vek\n_START_PARAGRAPH_\nZna\xc4\x8dilnost poznega srednjega veka je bila stoletna vojna. Zamenjava Riharda II. s prihodnjim Henrikom IV. in napake v stoletni vojni so bili razlogi za izbruh vojne dveh ro\xc5\xbe.\n_START_SECTION_\nDru\xc5\xbeba v poznem srednjem veku\n_START_PARAGRAPH_\nPo fazi rasti zgodnjem in kugi v poznem srednjem veku, je upo\xc4\x8dasnila razvoj Anglije. Po dveh te\xc5\xbekih epidemijah kuge leta 1348 in 1361/62 je bilo ve\xc4\x8d manj\xc5\xa1ih izbruhov bolezni, ki je prepolovila prebivalstvo. Po tem ko so te minile, se je razvoj mest pospe\xc5\xa1il, zlasti London.\n_START_SECTION_\nElizabetinsko obdobje\n_START_PARAGRAPH_\nPo te\xc5\xbeavah Henrika VIII. z zagotavljanjem naslednika in po Mariji I. njegovi h\xc4\x8derki, se je leta 1558 na prestol povzpela Elizabeta I.. Novo protestantsko kraljico so jo ljudje z navdu\xc5\xa1enjem sprejeli. Od za\xc4\x8detka svoje vladavine je bila morebitna poroka kraljice prevladujo\xc4\x8d problem. Ve\xc4\x8dkratno so jo prosili da mora zagotoviti mo\xc5\xa1kega dedi\xc4\x8da. Bila je odgovorna za izvr\xc5\xa1evanje reformacije, ampak tudi za slab\xc5\xa1e odnose s \xc5\xa0panijo._NEWLINE_Do leta 1550 je po kugi angle\xc5\xa1ko prebivalstvo naraslo na okoli tri milijone. Pode\xc5\xbeelskega prebivalstva je bilo dale\xc4\x8d najve\xc4\x8d. London je imel do leta 1500 \xc5\xbee ve\xc4\x8d kot 60.000 prebivalcev in to se je do konca stoletja pove\xc4\x8dalo na okoli 215.000 ljudi. Naslednja najve\xc4\x8dja mesta leta 1500 so bila bistveno manj\xc5\xa1a: Norwich z 12.000 in Bristol z 10.000 prebivalci.\n_START_SECTION_\nPrebivalstvo\n_START_PARAGRAPH_\nZ ve\xc4\x8d kot 54 milijonov prebivalcev je Anglija je dale\xc4\x8d najbolj naseljena dr\xc5\xbeava v Zdru\xc5\xbeenem kraljestvu. To jo uvr\xc5\xa1\xc4\x8da na 4. mesto med dr\xc5\xbeavami v EU. Gostota 417 oseb na kvadratni kilometer je prav tako zelo visoka. Vendar pa je treba opozoriti, da jih 8,3 milijona od 54,3 milijonov \xc5\xbeivi v Velikem Londonu (Greater London). V preostalem delu dr\xc5\xbeave je gostota prebivalstva le 357 ljudi na kvadratni kilometer.\n_START_SECTION_\nJeziki\n_START_PARAGRAPH_\nV Angliji govorijo prete\xc5\xbeno angle\xc5\xa1ko. \xc4\x8ceprav ne obstaja zakon, ki dolo\xc4\x8da, da je angle\xc5\xa1\xc4\x8dina uradni jezik, je angle\xc5\xa1\xc4\x8dina edini jezik, ki se uporablja za slu\xc5\xbebene namene. Je tudi mednarodnega pomena, saj pribli\xc5\xbeno 1,5 milijarde ljudi na svetu govori angle\xc5\xa1ko, od tega 375 milijonov kot prvi jezik.  Angle\xc5\xa1\xc4\x8dina se obi\xc4\x8dajno obravnava kot "svetovna lingua franca"._NEWLINE_Od 15. stoletja dalje je angle\xc5\xa1\xc4\x8dina v Angliji postala priljubljena. V angle\xc5\xa1ki renesansi so dobili veliko besed iz franco\xc5\xa1\xc4\x8dine in latin\xc5\xa1\xc4\x8dine._NEWLINE_Ocenjuje se, da 133.000 prebivalcev Anglije govori vali\xc5\xbean\xc5\xa1\xc4\x8dino. _NEWLINE_Zaradi priseljevanja je leta 2007 pribli\xc5\xbeno 800.000 \xc5\xa1olarjev govorilo doma tuj jezik.  Popis 2011 ka\xc5\xbee, da se v Angliji poleg angle\xc5\xa1\xc4\x8dine govori najve\xc4\x8d poljsko.\n_START_SECTION_\nPolitika\n_START_PARAGRAPH_\nVlada Kraljevine ima, kot kraljeva dru\xc5\xbeina, sede\xc5\xbe v britanski prestolnici London. Anglija - za razliko od \xc5\xa0kotske, Walesa in Severne Irske - nima parlamenta ali dr\xc5\xbeavne vlade. Njihove naloge opravlja parlament in vlada Zdru\xc5\xbeenega kraljestva. Vendar pa je, \xc5\xa1e posebej po neuspelem glasovanju o neodvisnosti na \xc5\xa0kotskem, tekla razprava, da bi tudi Anglija v okviru decentralizacije lahko imela svojo vlado.\n_START_SECTION_\nSimboli\n_START_PARAGRAPH_\nAngle\xc5\xa1ka zastava, znana kot kri\xc5\xbe svetega Jurija, je rde\xc4\x8di kri\xc5\xbe na belem ozadju in je uporabljena \xc5\xbee od 13. stoletja._NEWLINE_\xc5\xa0e en nacionalni simbol od konca vojne dveh ro\xc5\xbe je Tudorska ro\xc5\xbea, ki bi morala biti simbol miru.  Ro\xc5\xbea je na primer simbol angle\xc5\xa1ke Rugby-Union ekipe._NEWLINE_Trije levi (Three Lions) segajo v \xc4\x8das Riharda Levjesr\xc4\x8dnega in tvorijo grb Anglije._NEWLINE_Anglija sama nima uradne himne. Na \xc5\xa1portnih prireditvah, kjer se Anglija pojavlja kot samostojna ekipa, obi\xc4\x8dajno pojejo britansko himno \xc2\xbbGod Save the Queen\xc2\xab, manj pogosto pa hvalnico \xc2\xbbJeruzalem\xc2\xab.\n_START_SECTION_\nGospodarstvo\n_START_PARAGRAPH_\nAnglija je ena izmed najbolj dereguliranih gospodarstev na svetu, z dohodki v povpre\xc4\x8dju na prebivalca 22.907 \xe2\x82\xac. Izvaja prosti trg, ima napredno infrastrukturo, je v smislu inflacije, obrestnih mer in brezposelnosti med najmo\xc4\x8dnej\xc5\xa1imi v Evropi. Uradna valuta Anglije je angle\xc5\xa1ki funt, ki je poleg ameri\xc5\xa1kega dolarja in evra ena glavnih konvertibilnih valut na svetu. Anglija predstavlja najve\xc4\x8dji del gospodarstva v Veliki Britaniji, nenazadnje tudi zato, ker je v Londonu eno najve\xc4\x8djih finan\xc4\x8dnih sredi\xc5\xa1\xc4\x8d na svetu. Dr\xc5\xbeava je ena od vodilnih dr\xc5\xbeav na podro\xc4\x8dju kemijske in strojne industrije, zlasti vesoljske, obrambne in industrije programske opreme. Bank of England, ustanovljena leta 1694, je centralna banka v Veliki Britaniji.\n_START_SECTION_\nZnanost\n_START_PARAGRAPH_\nUgledna angle\xc5\xa1ka imena s podro\xc4\x8dja znanosti in matematike so sir Isaac Newton, Michael Faraday, Robert Hooke, Robert Boyle, Joseph Priestley, Charles Darwin, Alan Turing, Francis Crick, Andrew Wiles, Stephen Hawking in Richard Dawkins (itd.). Kot rojstni kraj industrijske revolucije je bila Anglija v poznem 18. in zgodnjem 19. stoletju dom \xc5\xa1tevilnih pomembnih izumiteljev. Slavni izumi in odkritja Angle\xc5\xbeev so prvi ra\xc4\x8dunalnik, svetovni splet in kosilnica.\n_START_SECTION_\nPromet\n_START_PARAGRAPH_\nAvtoceste in hitre ceste v Angliji so v glavnem zgrajene. Tipi\xc4\x8dna avtocesta je A1 Great North Road, ki se za\xc4\x8dne na vzhodu Anglije in te\xc4\x8de mimo Londona v Newcastle upon Tyne.  Avtobusni prevozi so raz\xc5\xa1irjeni po vsej dr\xc5\xbeavi, velika podjetja so National Express, Arriva in Go-Ahead. Rde\xc4\x8di dvonadstropni avtobusi v Londonu so znan simbol Anglije. \xc5\xbdelezni\xc5\xa1ki promet v Angliji je eden najstarej\xc5\xa1ih na svetu in je bil za potnike ustanovljen leta 1825.  Najve\xc4\x8dje letali\xc5\xa1\xc4\x8de je London Heathrow in se po \xc5\xa1tevilu mednarodnih potnikov \xc5\xa1teje za najve\xc4\x8dje letali\xc5\xa1\xc4\x8de na svetu.  Pribli\xc5\xbeno 7.100 km plovnih poti je v Angliji.\n_START_SECTION_\nIzobra\xc5\xbeevanje\n_START_PARAGRAPH_\nPri starosti treh do \xc5\xa1tirih let gre otrok v vrtec, star od \xc5\xa1tiri do enajst let hodi v osnovno \xc5\xa1olo in v srednjo \xc5\xa1olo od enajstega do \xc5\xa1estnajstega leta. Po tem se dijak za pribli\xc5\xbeno dve leti nadaljevanja._NEWLINE_Nadzor na dr\xc5\xbeavnih \xc5\xa1olah izvaja Urad za standarde v izobra\xc5\xbeevanju in na zasebnih \xc5\xa1olah (okoli 7% \xc5\xa1tudentov) s strani neodvisnih in\xc5\xa1pektoratov.\n_START_SECTION_\nUmetnost in kultura\n_START_PARAGRAPH_\nZa angle\xc5\xa1ko umetnost je zna\xc4\x8dilna arhitektura, slikarstvo, umetna obrt in kiparstvo.\n_START_SECTION_\nArhitektura\n_START_PARAGRAPH_\nZ letom 1175 se je za\xc4\x8dela rekonstrukcija kora v  Canterburyjski stolnici, delo Viljema iz Sensa, pod vplivom gotske arhitekture v Ile de France. Agle\xc5\xa1ka pozna gotika, tako imenovan perpendicular slog (1350-1530), je prisoten predvsem v gradnjah stolnic (kor v Gloucestru, kapela v Windsor), poleg preproste vertikalne strukture stene, pahlja\xc4\x8daste oboke. Tudorski slog (1500-1600, predvsem pala\xc4\x8de) je me\xc5\xa1anica pozne gotike in italijanske renesanse. Baro\xc4\x8dno-klasicisti\xc4\x8den razvoj, ki dokon\xc4\x8dno zape\xc4\x8datil kontinentalne arhitekturne ideje [[baroka in klasicizma, je zelo raz\xc5\xa1irjen. Od konca 18. stoletja je bil poudarek na opremljanju prostorov in tehnologiji arhitekture \xc5\xbeeleza, armiranega betona in stekla.\n_START_SECTION_\nSlikarstvo\n_START_PARAGRAPH_\nV 10. in 11. stoletju je angle\xc5\xa1ko slikarstvo za\xc4\x8delo svoj prvi razcvet. Celinski vplivi, ki so prevladovali v za\xc4\x8detku 15. stoletja in pribli\xc5\xbeno 300 let, so bili ve\xc4\x8dinoma dejavnost tujih umetnikov v Angliji. Nov vrhunec je doseglo portretno slikarstvo sredine 18. stoletja z razvojem osnovi van Dyckove tradicije. Zgodnje 19. stoletje v Angliji je vplivalo na krajinsko slikarstvo.\n_START_SECTION_\nUmetna obrt\n_START_PARAGRAPH_\nAngle\xc5\xa1ki umetnost in obrt sta bili za vso Evropo pomembni od 18. stoletja dalje. Konec 18. stoletja je bila izumljena posoda iz industrijsko predelanega kerami\xc4\x8dnega materiala z jaspisom, v katerem so bili kosi obarvani s kovinskimi oksidi skozi in skozi. V 19. stoletju je pri\xc5\xa1la v Anglijo umetna obrt na vseh podro\xc4\x8djih, vklju\xc4\x8dno s tiskanjem in knji\xc5\xbeno dekoracijo.\n_START_SECTION_\nKiparstvo\n_START_PARAGRAPH_\nKiparstvo je postalo \xc5\xbee pomembno v prvih gotskih stolnicah in kot grobna plastika. Pomanjkanje lastnih ustvarjalnih mo\xc4\x8di je pomenilo pri dolo\xc4\x8denem razvoju kiparstva odvisnost od kontinentalnih zmogljivosti.\n_START_SECTION_\nKuhinja\n_START_PARAGRAPH_\nOd za\xc4\x8detka moderne dobe je zna\xc4\x8dilna hrana Anglije odvisna od naravnih izdelkov.  Primeri tradicionalnih angle\xc5\xa1kih jedi so nedeljska pe\xc4\x8denka, ribe v kombinaciji z ocvrtim krompir\xc4\x8dkom in angle\xc5\xa1ki zajtrk (Full English Breakfast), ki ga sestavlja slanina, klobase, paradi\xc5\xbenik, kruh, fi\xc5\xbeol, gobe in jajca. Nekaj priljubljenih sirov so \xc4\x8dedar, Red Leicester in Wensleydale. Tradicionalne angle\xc5\xa1ke sladice so jabol\xc4\x8dna in druge sadne pite, tudi puding, v zadnjem \xc4\x8dasu, karamelni puding. Klasi\xc4\x8dna pija\xc4\x8da je \xc4\x8daj, \xc4\x8digar priljubljenost se je pove\xc4\x8dala s Katarino von Braganza , najpogostej\xc5\xa1a alkoholna pija\xc4\x8da je vino (zlasti jabol\xc4\x8dno), angle\xc5\xa1ko pivo in temno pivo.\n_START_SECTION_\n\xc5\xa0port\n_START_PARAGRAPH_\nAnglija ima mo\xc4\x8dno \xc5\xa1portno dedi\xc5\xa1\xc4\x8dino in je bila kodificirana v \xc5\xa1tevilnih \xc5\xa1portih 19. stoletja, ki so se igrali tedaj igrali po vsem svetu, tudi nogomet, kriket, rugby, tenis, boks, badminton, squash, hokej, biljard, snooker, pikado, namizni tenis in ko\xc5\xa1arka. FIFA priznava angle\xc5\xa1ki klub Sheffield FC kot najstarej\xc5\xa1i uradni klub.  Angle\xc5\xa1ka nogometna reprezentanca je zmagala na svetovnem nogometnem prvenstvu leta 1966. Danes je angle\xc5\xa1ka Premier League najbolj gledana in najbolj donosna liga na svetu.'